**Naziv: DJEČJI VRTIĆ „ORKULICE“**

**Broj RKP-a: 35255 Razina: 21 Proračunski korisnik JLPRS**

**Matični broja: 01677594 Razdjel: 000 Nema razdjela**

**OIB: 96636983434 Šifra djelatn: 8510 Predškolsko obrazovanje**

**Sjedište: 23281 SALI Šifra Županije: 379 Općina Sali**

**Adresa: Sali III 20 Razdoblje: od 01.01.2020. do 31.12.2020.**

**BILJEŠKE**

**UZ FINANCIJSKE IZVJEŠTAJE ZA 2020. GODINU**

Početkom 2003. godine Općina Sali osnovala je Dječji vrtić „Orkulice“ sa sjedištem u Salima. Zapošljava četiri odgojiteljice na neodređeno vrijeme, a zbog korištenja bolovanja i porodiljnog dopusta, zaposlene su još tri odgojiteljice na određeno vrijeme i nepuno radno vrijeme. Manjim dijelom se financira od naplate obavljanja poslova vlastite djelatnosti, a najvećim dijelom od financiranja rashoda poslovanja od strane osnivača Općine Sali. Proračunski korisnik obavlja djelatnost predškolskog odgoja i nije obveznik PDV-a.

Izvještaji o prihodima i rashodima, primicima i izdacima iskazani su za razdoblje od 01. siječnja do 31. prosinca 2020. godine, a dobiveni su iz Glavne knjige proračunskog korisnika izrađene u programu Synesis.

Poslovanje Dječjeg vrtića „Orkulice“ obavlja se preko vlastitih računa, otvorenih u OTP banci, IBAN:1224070001100124755 i Erste banci, IBAN:1024020061100886798.

**Zakonodavni okvir**

* Zakon o proračunu (NN 87/08, 136/12 i 15/15)
* Pravilnik o proračunskom računovodstvu i računskom planu (NN 124/14, 115/15 i 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18 i 126/19)
* Pravilnik o proračunskim klasifikacijama (NN 26/10, 120/13 i 1/20)

**Bilješke uz obrazac Izvještaj o prihodima i rashodima, primicima i izdacima:**

U 2020. godini Dječji vrtić „Orkulice“ je ostvario 595.191 kunu prihoda poslovanja, što je za 18% više od protekle godine.

Bilješka 1.

AOP 055 – Tekuće pomoći proračunu iz drugih proračuna

Od Ministarstva Znanosti i obrazovanja primljena su namjenska sredstva za sufinanciranje javnih potreba u dječjim vrtićima, a za program predškole u iznosu od 1.120 kuna.

Bilješka 2.

AOP 126 – Prihodi od pruženih usluga

Dječji vrtić “Orkulice“ u 2020. godini je ostvario prihode od obavljanja vlastite djelatnosti, u iznosu od 79.110 kuna, što je za 11,7 % manje u odnosu na proteklu godinu, a čini 13,3% ukupnih prihoda poslovanja.

Bilješka 3.

AOP 128 – Tekuće donacije

Odnose se na donacije od fizičkih osoba, a utrošene su na usluge održavanja programa engleskog jezika.

Bilješka 4.

AOP 132 – Prihodi iz nadležnog proračuna za financiranje rashoda poslovanja

Općina Sali, kao osnivač Dječjeg vrtića „Orkulice“ financira rashode za plaće zaposlenica, naknade za zaposlene te čišćenje prostorija vrtića. Iz proračuna Općine Sali za financiranje rashoda poslovanja vrtića, u 2020. godini je uplaćeno 507.526 kuna, što je za 23,5% više od protekle godine. Od uplaćenog iznosa 94% otpada na financiranje plaća zaposlenica, 3% na naknade za zaposlene, te 3% na troškove čišćenje prostorija vrtića.

Bilješka 5.

AOP 136 – Kazne, upravne mjere i ostali prihodi

Utvrđena je pogreška prilikom usklađenja evidencije dobavljača. Priznati su ostali prihodi jer su njihovim ranijim evidentiranjem priznati rashodi.

U 2020. godini Dječji vrtić „Orkulice“ je ostvario 594.264 kune rashoda poslovanja, što je za 15,5% više od protekle godine.

Bilješka 6.

AOP 149 – Rashodi za zaposlene

Uvećani su u odnosu na proteklu godinu za 21,7%, čine 83,4% ukupnih rashoda poslovanja, a iznose 495.309 kuna. Čine ih plaće za redovan rad zaposlenica, doprinosi iz i doprinosi na plaću, porez, prirez, te ostali rashodi za zaposlene koji se odnose na jubilarnu nagradu jedne zaposlenice, dar djeci prigodom sv. Nikole, te božićnice. Na dan predaje ovog izvještaja sve obveze za zaposlene su podmirene.

Bilješka 7.

AOP 160 – Materijalni rashodi

Umanjeni su u odnosu na proteklu godinu za 9,4%, čine 16,1% ukupnih rashoda poslovanja, a iznose 95.746 kuna. U strukturi materijalnih rashoda sadržane su naknade troškova zaposlenima sa 11,6%, rashodi za materijal i energiju 50,4 % i rashodi za usluge 38 %.

* naknade troškova zaposlenima iznose 11.148 kuna. 90% naknada troškova zaposlenima se odnosi na isplate novčanih naknada za troškove prijevoza na posao i s posla prema stvarnim troškovima javnog prijevoza, a preostalih 10% na stručno usavršavanje, seminare i naknada za korištenje privatnog automobila u službene svrhe.
* Rashodi za materijal i energiju iznose 48.217 kuna, a čine ih uredski materijal i ostali materijalni rashodi (42%), namirnice (48%), te materijal za tekuće i investicijsko održavanje, sitni inventar, radna odjeća i obuća (10%).
* Rashodi za usluge iznose 36.381 kuna, a sastoje se od usluga telefona (19%), zdravstvenih pregleda zaposlenica (15%), Intelektualne i osobne usluge (61%), te računalnih i ostalih usluga (5%). Intelektualne i osobne usluge iznose 22.316 kuna, od čega je 17.086 kuna rashoda za čišćenje prostorija vrtića financirano iz nadležnog proračuna, a 4.715 kuna rashoda za održavanje programa engleskog jezika sufinancirano kao tekuće donacije od fizičkih osoba.

Bilješka 8.

AOP 193 – Financijski rashodi

Odnose se na naknade banaka i bankarske usluge. Iznose 3.209 kuna, a čine 0,5% ukupnih rashoda poslovanja.

Bilješka 9.

AOP 282 - Višak prihoda poslovanja

Rezultat poslovanja u 2020. godini od 927 kuna viška prihoda poslovanja proizlazi iz razlike ukupnih prihoda poslovanja u iznosu od 595.191 i ukupnih rashoda poslovanja u iznosu od 594.264 kuna. Nije bilo nabave nefinancijske imovine, niti je provedena korekcija rezultata, kao ni odluke o rasporedu rezultata, pa je preneseni manjak prihoda i primitaka umanjen i iznosi 27.788 kuna.

**Bilješke uz obrazac Bilanca na dan 31.12.2020. godine**

U obrascu Bilanca stanja na dan 31.12.2020. godine, koji predstavlja vrijednosno iskazani pregled imovine, obveza i vlastitih izvora, ne postoje ugovorni odnosi koji uz ispunjenje određenih uvjeta mogu postati obveza ili imovina, te ne postoje nikakva dana ili dobivena jamstva, založna prava ili drugi instrumenti osiguranja plaćanja. Sadržaj evidencije sudskih sporova nije prikazan jer se ne vode nikakvi sudski sporovi.

Bilješka 10.

AOP 002 - Nefinancijska imovina

Nije bilo nabave dugotrajne imovine. Provedenim ispravkom vrijednosti ona je umanjena za 58,5% u odnosu na proteklu godinu, te čini 6,37% imovine.

Bilješka 11.

AOP 064 – Novac u banci i blagajni

Stanje novčanih sredstava na dan 31.12.2020. godine iskazano na ovom AOP-u odnosi se na novac na računima banaka, i to:

OTP banka IBAN: 1224070001100124755 337,41 kuna

Erste banka IBAN: 1024020061100886798 8.223,25 kune

Bilješka 12.

AOP 073 – Depoziti, jamčevni polozi i potraž. od zaposlenih te za više plaćene poreze i ostalo

Odnose se na potraživanje naknade za bolovanje od HZZO-a za djelatnicu koja je na bolovanju na teret Fonda u iznosu od 9.579 kuna, te za ostala nespomenuta potraživanja u iznosu od 470 kuna.

Bilješka 13.

AOP 141 – Potraživanje za prihode poslovanja

Odnose se na potraživanja s osnove sufinanciranja roditelja za smještaj djece u vrtiću. Cjelokupni iznos iskazan na ovom AOP-u odnosi se na naknadu za pruženu uslugu u listopadu, studenom i prosincu 2020. godine koja je naplaćena u siječnju 2021. godine.

Bilješka 14.

AOP 157 Ispravak vrijednosti potraživanja

Sukladno članku 37.a Pravilnika o izmjenama i dopunama Pravilnika o proračunskom računovodstvu i računskom planu (NN 3/2018-116) nije proveden ispravak vrijednosti potraživanja jer nema kašnjenja u naplati preko godine dana, kao ni pokretanja stečajnog postupka ili likvidacijskog postupka nad dužnicima.

Knjigovodstvena evidencija Porezne uprave za plaćene poreze i doprinose je usklađena sa evidencijom glavne knjige vrtića na dan 31.12.2020. godine, te nisu utvrđene nikakve razlike.

Bilješka 15.

AOP 169 – Obveze

Ukupne obveze iznose 46.398 kuna. Smanjene su u odnosu na proteklu godinu za 4%. 93,7% obveza čine obveze za zaposlene, 5,6% obveza čine obveze za materijalne rashode, te 0,5% obveze za financijske rashode. Sve obveze spadaju u nedospjele, te su podmirene u siječnju 2021. godine.

Bilješka 16.

AOP 229 – Vlastiti izvori

Rezultat poslovanja za 2020. godinu od 927 kuna viška prihoda poslovanja proizlazi iz razlike ukupnih prihoda poslovanja u iznosu od 595.191 kunu i ukupnih rashoda poslovanja u iznosu od 594.264 kuna. S njime je na kraju razdoblja umanjen preneseni manjak prihoda poslovanja, pa je konačni rezultat evidentiran kao 27.788 kuna manjka prihoda poslovanja.

Vlastiti izvori iskazani su u negativnom iznosu od -2.011 kuna, što govori o većim obvezama od imovine i potraživanja, a najvećim dijelom zbog ulaganja osnivača u izgradnju novog dječjeg vrtića, starije-većinom otpisane opreme, te ne ulaganja u nabavu nove imovine.

**Bilješke uz obrazac RAS-funkcijski**

Bilješka 17.

AOP 112 – Predškolsko obrazovanje

Ukupni rashodi Dječjeg vrtića „Orkulice“ odnose se isključivo na funkciju 0911-Predškolsko obrazovanje.

**Bilješke uz obrazac Obveze**

Bilješka 18.

AOP 036 – Stanje obveza na kraju izvještajnog razdoblja

Ukupne obveze na kraju 2020. godine iznose 46.398 kuna, a cjelokupni iznos obveza spada u nedospjela obveze.

U Salima, 29.01.2021. godine

Osoba za kontaktiranje: Jelena Grbin

Telefon za kontakt: 023377042

Osoba koja je izradila financijske izvještaje: Jelena Grbin

Ravnateljica: Šimica Kalcina